Testnevelés és sport
Alapelvek
A Testnevelés és a sport sajátosan összetett műveltségi terület. A testkultúrára vonatkozó képességek és készségek fejlesztése a hagyományokon is alapuló általános és speciális mozgáskultúra megismerésén és elsajátíttatásán keresztül valósul meg. A pszichomotoros készségek és képességek tervszerű fejlesztése a mozgásműveltség s egyben az életmód kialakítását is jelenti. A testnevelés és a sport alkalmas – transzferálódó hatásaival – együtt a kapcsolatteremtő képesség fejlesztésére, a szolidaritás, a tolerancia és a fair play szellemének megismertetésére is.
A testnevelés az ember bio-, pszichikai természetéről ismereteket, meggyőződéseket, értékítéleteket alakít ki, ami sajátos szociális környezetben működik. Higiéniai szokások nevelésével az egészségmegőrzés sajátos szempontjai kerülnek előtérbe. A testnevelés a köznapi, kulturált viselkedés társadalmilag kialakult és hasznos mozgáskészletének elsajátítását, az alapvető viselkedési sémák alkalmazását segíti elő. Alapvető műveltségtartalma a játék- és sportkultúrában való tájékozódás, önkifejezés.
Az iskolai testnevelés és sport aktívabb szerepvállalásra nevel, sajátos eszközein keresztül önkifejezésre, önmegvalósításra ad lehetőséget. Speciális kognitív, affektív-emocionális és motoros tudást biztosít. Mindezek következtében az iskolai testnevelés és sport pedagógiai, nevelési hatásai jelentősen meghaladják a tananyag elsajátíttatásának és számonkérésének szintjét. A tanulók tanórai teljesítményének megítélésekor saját korábbi teljesítményükhöz mérhető fejlődésüket ajánlatos figyelembe venni.
A testnevelés- és sportoktatás eredménye nemcsak a tananyag valamilyen szintű elsajátítását, hanem az egészséges életmód és a testkultúra fejlesztését is jelenti. Ennek keretében a mozgáskultúra kialakításán túl a szervezet edzettségi szintjének emelése, alakítása is folyik.
Fontos sajátosság, hogy a Testnevelés és sport műveltségi területen kialakult fejlesztési feladatok végrehajtásának minősége erősen kötődik az oktatás szervezési és nevelési kérdéseihez, a helyi hagyományokhoz, de a létesítmények, az eszközök és a felszerelések is meghatározzák. A fenntartható és hosszú távú pszichomotoros fejlesztés megvalósítása, az ismeretelméleti és módszertani törvényszerűségek érvényesülése, alkalmazása nem korlátozódik csupán a hagyományos, órarendben rögzített tanórai tevékenységekre. 
A testnevelés és sport műveltségi terület céljaiban elsődleges 
•	az egészségmegőrző, egyben az egészség stabilitási tartományát növelő, a biológiai érést támogató,
•	az edzettséget, a testi és lelki alkalmazkodást, a fizikai és lelki kondíciót fejlesztő, 
•	a sport- és mozgáskultúrával összefüggő ismereteket átadó, számonkérő, 
•	szórakozást, örömkeltést, a versenyzési vágy kiélését biztosító funkció.

Fejlesztési feladatok
1–4. évfolyam	5–6. évfolyam	
1–2. évfolyam	3–4. évfolyam		
Alaki képzés a tanóra rendjének alapozásához.	Alaki képzés a tanulók együttes mozgásának és az órakeretek között elvárt magatartásnak a biztosítására.	Alaki képzés (egy és többes oszlop, egy- és többsoros vonal kialakítása, haladás az alaki szabályoknak megfelelően egy- és többsoros alakzatban, különböző téralakzatok kialakítása, fordulatok helyben és mozgásban együttes osztályfoglalkoztatások tartásához).	
Egyszerű 1–4 ütemű alapgimnasztika.	Egyszerű alapformájú 1–8 ütemű gimnasztika, esetleg rövidebb gyakorlatsorrá kapcsolva, statikus egyensúlyviszonyok gyakoroltatása talajon és szereken is.	Hosszabb alapgimnasztika-sorok egyszerűbb alapformákból.	
		Gerinctorna, törzserősítés változatos formában, a törzserősítés minden formája.	
Rövid távú gyors futások, futás saját tempóban külső kényszer nélkül.
	Rövid távú vágtafutások, gyors futások irányváltoztatással.	Rövid távú vágtafutások, gyors futások irányváltoztatással.	
Futások irányváltoztatással.	Hosszú távú futások saját tempóban.	Aerob jellegű kitartó futás.	
Egyszerű szabályokon alapuló fogójátékok.	Fogó játékok, különböző sor- és váltóversenyek, fokozatosan nehezedő szabályokkal.	Rajtolási versenyek különböző jelekre, szituációkra.	
Rövid idejű, kis erőkifejtésű szökdelések és ugrások.	Rövid idejű, fokozatosan növekvő erőszükséglet jellegű szökdelések, ugrások saját erőbeosztással.	Szökdelések, ugrások (magas, távol, folyamatos munkavégzésben).	
Kúszások, mászások, statikus jellegű egyensúly-gyakorlatok, egyéb természetes mozgások.	Kúszások, mászások, statikus és dinamikus egyensúlygyakorlatok, egyéb természetes gyakorlatok.		
Rúd-, kötélmászás technikája.	Rúd-, kötélmászás fokozódó gyorsasággal; mászóversenyek.	Mászási-függeszkedési kísérletek, versenyek, váltóversenyek.	
Egy- és kétkezes dobások, hajítások kis súllyal (marok-, teniszlabda, könnyű gumilabdák).
	Egy- és kétkezes dobások, hajítások, vetések kis súllyal (gyorserő fejlesztése).	Dobások, lökések, hajítások kis súllyal távolba, kornak megfelelő méretű és súlyú szerrel, a technika fejlesztését, a végrehajtás gyorsaságát célozva.	

A tanultak beillesztése egyszerű testnevelési játékokba, sor- és váltóversenyekbe.	Célzás álló és mozgó tárgy(ak)ra, vízszintes és függőleges célirányokat képezve, a céltárgy mozgásának bonyolítása, a mozgás sebességviszonyainak variálása, a kiszámíthatatlansági tényezők növelése.	Mozgásban lévő társakkal mozgásból történő labdakezelés.	
A labdakezelés alapjai (gurítás, elkapás, dobás, labdavezetés kézzel, lábbal, célzás álló és mozgó tárgyra).	Nehezedő labdakezelési gyakorlatok kézzel és lábbal, sor-, váltóversenyek részeként is gyakoroltatva; labdakezelés elmélyítése. A cselezés tanítása.	Előző években tanultak módszeres képességfejlesztést célzó alkalmazása, cselezés, cselsorok, sportági technikai elemek kapcsolásának variálása, nehezítése.	
	Tanulási, testgyakorlási-edzési anyag ágyazása játékokba, testnevelési játékokba, gyermektáncokba, sportágakat előkészítő, egyszerűsített szabályú játékokba.	A tanult sportági technikai-taktikai elemek játék-, versenyszerű helyzetbe állítása.	
	Egyszerűbb sportági technikai elemek tanítása (szertorna, RG, atlétikai jellegű technikai elemek).	Szertorna, összefüggő gyakorlatok.	
	Eszközhasználatú sportági technikák tanulása (labda, karika, szalag, kislabda stb.) a gyermek méreteihez és erejéhez igazodó szersúly kiválasztásával; sportágat előkészítő játékok tanulása.	Minden sportág technikai repertoárja, pontosságra, minőségre törekedve.	
		Sportági alaptaktikák (egyszerű mechanikus szinten).	
		Esések gurulások, vetődések minden formája sportág-előkészítő egészségmegőrző jelleggel.	
		Küzdősportok alapjai (elsősorban fiúk, kisebb küzdő jellegű versengések), esztétikai sportok alapjai (lányok).	
		Korcsolyázás, sízés, görkorcsolyázás, gördeszkázás alapjai, technikája.	
Egyszerű koreografált játékok, gyermek-, népi játékok, táncok, gyermekmondókákra, gyermekdalokra koreografált mozgássorok.	Rövidebb, egyszerű mozgásrendszerű koreográfiák betanulása.	Nép-, modern tánc technikai elemei, rövidebb koreográfiák, etűdök.	
Vízhez szoktatás, az úszás technikai alapjai.	Az úszás technikája, egy biztonságot nyújtó úszásnem megtanulása.	Tanult úszástechnikák fejlesztése, folyamatos úszás távolságnövelő céllal, kisebb versenyek már jónak nevezhető technikai tudásszint elérése esetén.	
	Az 1–2. évfolyam tananyagának bővített és nehezített formában történő továbbvitele.		

7–8. évfolyam	9–12. évfolyam	
	9–10. évfolyam	11–12. (13.) évfolyam	
Az 1–6. évfolyamokon alaki képzésként tanultak tanórai alkalmazása. 	Az általános iskolában tanult alaki formák gyakorlása, lehetőség szerinti továbbfejlesztése.	A korábban tanult alaki formák célszerű alkalmazása.	
Gimnasztika kéziszerek felhasználásával, zenére bemutatott összefüggő gimnasztikai sorok kialakítása.	Gimnasztika szabadgyakorlati alapformákkal, kéziszerekkel, nehezített variációkban, nagyobb ütemszámban.	A gimnasztika minden formája, kéziszerekkel, társsal, összefüggő gyakorlatok formájában is.	
Gerinctorna, törzserősítés változatos formában törzserősítések minden formája.	Has-, hátizom-erőfejlesztés, gerinctorna, törzserősítés változatos formában.	Törzserőfejlesztés, gerincgimnasztika változatos formában.	
Húzóerő, gyorserő, erő, állóképesség fejlesztése kisebb súlyokkal.	Abszolút és relatív erő fejlesztésének kezdete (biológiai érettségtől függően) a gerincoszlop-fejlettség és törzserő-szint függvényében. Mindenféle izomcsoport terhelése erő-, állóképesség-fejlesztő jelleggel.	Minden izomcsoport módszeres erősítése, halmozott súlyokkal, növekvő terheléssel „testépítő” jelleggel (fő terhelési intenzitás zóna az egyéni szubmaximális).	
Mászás, függeszkedési kísérletek (lányok), függeszkedés (fiúk).	Függeszkedés nehezített feltételekkel (fiúk), függeszkedési kísérletek, mászások (lányok).	Függeszkedés nehezített feltételekkel (fiúk), függeszkedési kísérletek, mászás (lányok).	
Dobások, hajítások, vetések, lökések, szökdelések sportágnak és életkornak megfelelő eszközzel, kis súllyal, nehezékkel.	Hajítások, dobások, vetések távolságra törekedve, technikát javítva, vertikális és horizontális ugrások (főleg fiúk).	Hajítások, dobások, vetések, ugrások (főleg fiúk), különböző súlyú és fajtájú szerekkel.	
Aerob jellegű futások a sebesség növelésével.	Aerob jellegű tartós futások, távolság- és sebességnövelő célzattal.	Aerob futás, úszás folyamatosan, iramot célozva.	
Aerob jellegű különböző távú úszások a jó technikai szint szilárdítása céljával, rövidebb távú versenyek, versengések.	Úszás, aerob-anaerob sprint jelleggel, edzettségtől függő ismétlésszámban, versenyzések.	Vegyes jellegű (aerob-anaerob) állóképességi terhelések futással, úszással, versenyszerű formában is, edzettségtől függő ismétlésszám meghatározásával.	
Rövid távú vágtafutások, gyorsfutások versenyszerűen is.	Vágtafutások (fiúk-lányok) versenyszerű körülmények között is.	Vágtafutások, sprintúszások teljes versenytávokon (sportági szabályok szerint).	
	Anaerob munkavégzés összefüggő terhelésként.		
	Vegyes jellegű, de főleg aerob futások (fiúk-lányok).		
	Futással együtt járó sportjátékok tartós iramra törekvő űzése.		
Küzdősportok (fiúk), esztétikai sportok (lányok) gyakorlása, technikai fejlesztése.	Az előző évben tanult küzdősportok tudásszintjének elmélyítése.	Küzdőgyakorlatok, küzdősportok, esztétikai sportok a hozzájuk tartozó filozófiai tartalommal.	
Minden sportág (a helyi lehetőségektől függően) a hozzátartozó technikai és taktikai repertoárral, versenyszabályoknak megfelelő keretek kialakításával történő gyakorlás.	Minden fajta testkulturális mozgás, sportág technikájának, taktikájának csiszolása, fejlesztése, versenyszituációba ágyazott gyakorlása a versenyszabályok alkalmazásával.	Minden sportjáték technikai és taktikai repertoárjával, versenyszintű kibontakozásában.	
Koreografált torna-, tánc-, etűdrepertoár, nemnek megfelelő stílus erősítésével.	Mindenfajta koreográfia, egyre nagyobb ütemszámú és bonyolultsági szintű, esztétikai igényű megjelenítése.	Minden testgyakorlati ág (benne tánc, művészeti előadás, alternatív mozgásformák) tudásszintnek, tanári-tanulói érdeklődésnek megfelelően.	
		Minden társadalmilag elfogadott sportág teljes képzési rendszere, életkornak megfelelő terheléssel, versenyszabályok szerint.